Baltimore Ravens

Baltimore Ravens er et profesjonelt amerikansk fotballag basert i Baltimore, Maryland. Ravens konkurrerer i National Football League (NFL), i ligaens American Football Conference (AFC) North-divisjon. Laget spiller hjemmekampene sine i M&T Bank Stadium og har hovedkvarter i Owings Mills.

Ravens ble stiftet i 1996 da Art Modell, som da var eier av Cleveland Browns, annonserte planer om å flytte laget fra Cleveland til Baltimore. Som en del av avtalen mellom ligaen og byen Cleveland, måtte Modell etterlate seg Browns sin historie og rekorder i Cleveland for et erstatningslag og personale som skulle ta over i 1999. I gjengjeld kunne han ta med sitt lag og ansatte til Baltimore, hvor de da stiftet et nytt lag. Laget eies av Steve Bisciotti og ble i 2023 verdsatt til $4,63 milliarder, som gjør Ravens til det 28. mest verdifulle laget i verden.

Ravens har kvalifisert seg til sluttspill i NFL 15 ganger siden 2000 og vant Super bowl to ganger (Super Bowl XXXV og Super Bowl XLVII), AFC Championship Game to ganger (2000 og 2012), og har vunnet 17 kamper i sluttspillet, deltatt i AFC Championship Game fem ganger (2000, 2008, 2011, 2012 og 2023) og har vunnet syv divisjonstitler (2003, 2006, 2011, 2012, 2018, 2019 og 2023). Organisasjonen var ledet av general manager Ozzie Newsome fra 1996 frem til han pensjonerte seg etter 2018-sesongen, og har hatt tre hovedtrenere: Ted Marchibroda, Brian Billick og John Harbaugh. Forsvaret under 2000-sesongen satte flere rekorder og etablerte lagets rykte for å stole på sterkt forsvarsspill. Noen tidligere spillere som er blitt innlemmet i Pro Football Hall of Fame inkluderer middle linebacker Ray Lewis, safety Ed Reed og offensive tackle Jonathan Ogden.

Historie

Lagets navn
Navnet "Ravens" var inspirert av Edgar Allan Poes dikt The Raven. Navnet ble valgt etter en avstemning med totalt 33 288 stemmer og er til ære for Poe som tilbrakte den tidligere delen av karrieren sin i Baltimore, og er begravd der. The Baltimore Sun rapporterte også at tilhengere "liked the tie-in with the other birds in town, the Orioles, and found it easy to visualize a tough, menacing black bird."

Det eksisterte også et Baltimore Ravens før det amerikanske fotballaget tok navnet, som spilte rullestolbasketball. Laget ble stiftet i 1972 av Ralph Smith, andre vise-president i National Wheelchair Basketball Association (NWBA) og medlem av NWBA Hall of Fame. Navnet "Ravens" var inspirert av Bob Ardinger, som var medlem av rullestolbasketballaget. På 90-tallet ble navnerettighetene solgt til fotballaget da de ankom byen, og rullestolbasketballaget skiftet navn til Maryland Ravens.

Bakgrunn
Etter den kontroversielle flyttingen av Colts til Indianapolis ble det flere ganger forsøkt å stifte et nytt NFL-lag i Baltimore. I 1993, i forkant av ligautvidelsen i 1995, var byen sett på som en favorittkandidat, bak St. Louis, til å få en av de to nye lagene. Ligaen og lageiere var bekymret for potensielle rettstvister på grunn av konflikter mellom rivaliserende budgrupper dersom St. Louis fikk et lag, og i oktober ble Charlotte, Nord-Carolina den første byen som ble valgt. Flere uker senere hadde Baltimores bud for lag - under navnet Baltimore Bombers til ære for de lokalproduserte Martin B-26 Marauder-flyene - tre eierskapsgrupper klare og en økonomisk pakke fra staten som inkluderte et $200 millioner rentefritt stadion og tillatelse til å ta opp til $80 millioner for personlige setelisenser. Det var istedenfor Jacksonville, Florida som fikk et lag til tross for at byen hadde et mindre TV-marked og at byen hadde trukket sitt bud i løpet av sommeren og komt tilbake etter at daværende kommissær Paul Tagliabue oppfordret dem til det. Til tross for at ligaen nektet for favorisering av noen byer over andre ble det rapportert at Tagliabue og hans gode venn og eier av Washington Redskins Jack Kent Cooke hadde snakt ut mot Baltimore på grunn av byens nærhet til Washington, D.C., og at Tagliabue hadde brukt komiteens første avstemningssystem for å hindre ligaeierne å stemme for Baltimore. Dette resulterte i mye kritikk fra publikum, og The Baltimore Sun beskrev Tagliabue som "Anybody But Baltimore". Guvernøren i Maryland William Donald Schaefer sa i etterkant at Tagliabue hadde skrytt av Baltimore og de foreslåtte eierne, mens han bak lukkede dører jobbet mot Baltimores bud.

Innen mai 1994 hadde eieren av Baltimore Orioles, Peter Angelos, samlet en ny gruppe investorer, inkludert forfatter Tom Clancy, til å by på lag hvis eiere hadde uttrykt et ønske om å flytte. Angelos fant en mulig partner i Georgia Frontiere, som var åpen til å flytte Los Angeles Rams til Baltimore. Jack Kent Coke var mot flyttingen, da han hadde planer om å bygge Redskins sitt nye stadion i Laurel, Maryland, nært nok Baltimore til å dempe interessen for å få inn en nytt lag til byen. Dette førte til krangling mellom Cooke og Angelos, som anklaget Cooke for å være en "carpetbagger". Ligaen overtalte eventuelt Rams' president John Shaw til å flytte til St. Louis istedenfor, som ledet til rykter om at Tagliabue nok en gang jobbet mot at Baltimore skulle få et lag, noe Tagliabue benektet. I respons til sinnet i Baltimore, inkludert guvernør Schaefers trussel om å annonsere på høyttalere nøyaktig hvor Tagliabue befant seg i Camden Yards når han var på en Baltimore Orioles-kamp, uttalte Tagliabue at Baltimore heller kunne bruke pengepakken fra staten på å bygge et nytt museum. Etter dette la Angelos inn et avslått bud på $200 millioner om å flytte Tampa Bay Buccaneers til Baltimore.

Etter flere mislykkede forsøk på å få et nytt lag så byen på muligheten om å overta Cleveland Browns, da eieren Art Modell hadde økonomiske problemer og hadde et dårlig forhold til byen Cleveland over nødvendige oppussinger på lagets stadion.

NFLs retur til Baltimore

Den 6. november 1995 annonserte Modell sin plan om å flytte laget fra Cleveland til Baltimore det følgende året. Den påfølgende kontroversen var over da representanter fra Cleveland og NFL ble enige 8. februar 1996. Tagliabue lovet Cleveland at byen skulle få et NFL-lag, enten et helt nytt lag eller at et lag ble flyttet innen 1999. Avtalen bestemte også at Browns sitt navn, farger, uniform og historie ville forbli i Cleveland, inkludert tidligere seiere og tilknytninger til Pro Football Hall of Fame. Modells lag i Baltimore, som beholdt alle spillerkontraktene, ville fremstå som et nytt lag. Det var derimot ikke alle spillerne eller ansatte som ble med til Baltimore.
Etter flyttingen ansatte Modell Ted Marchibroda som hovedtrener for sitt nye lag i Baltimore. Marchibroda var allerede velkjent etter å ha vært hovedtrener for Baltimore Colts på 70-tallet og Indianapolis Colts på 90-tallet. Ozzie Newsome, som var tight end for Browns i flere sesonger, tok jobben som Director of Football Operations. Han ble senere forfremmet til vise-president/General Manager.

Hjemmebanen for Ravens de første to sesongene var i Baltimores Memorial Stadium, som tidligere hadde vært hjemmebane for Baltimore Colts, Baltimore Orioles og Canadian Football League-laget Baltimore Stallions. Ravens flyttet til sitt nye stadion, nå kjent som M&T Bank Stadium ved siden av Camden Yards i 1998.

De tidlige årene og Ted Marchibroda-æraen (1996–1998)
Under NFLs draft i 1996 draftet Ravens, som hadde to picks i første runde, offensive tackle Jonathan Ogden som #4 totalt og linebacker Ray Lewis som #26 totalt. Både Ogden og Lewis spilte for Ravens i hele sin profesjonelle karriere og ble innlemmet i Pro Football Hall of Fame.
1998 markerte åpningen av et helt nytt stadion for Ravens, nå kjent som M&T Bank Stadium. Det originale navnet på stadionet var "PSINet Stadium". Samme år forlot quarterback Vinny Testaverde laget til fordel for New York Jets før -sesongen og ble erstattet av Jim Harbaugh fra Indianapolis Colts, og senere Eric Zeier. Cornerbacken Rod Woodson ble med i Ravens etter en vellykket periode i Pittsburgh Steelers, og Priest Holmes fikk sin karrieres første spilleminutter og endte sesongen med 1 000 rushing yards. Ravens fullførte sesongen 6–10.

Brian Billick-æraen (1999–2007)
Etter tre tapende sesonger på rad ble Marchibroda byttet ut med Brian Billick som hovedtrener før -sesongen. Billick hadde vært Offensive Coordinator for Minnesota Vikings sesongen før. Quarterback Tony Banks kom til Baltimore fra St. Louis Rams og hadde den beste sesongen i sin karriere med 17 touchdown passes og en pass rating på 81,2. Qadry Ismail ble også med og hadde en 1 000-yard sesong. Ravens slet til å begynne med og var 4–7 etter 11 uker, men fullførte sesongen 8–8.

På grunn av økonomiske problemer for organisasjonen bestemte NFL at Modell måtte begynne salget av laget. Den 27. mars 2000 godkjente NFL-eiere salget av 49% av Ravens til Steve Bisciotti. Avtalen inkluderte muligheten for Bisciotti til å kjøpe de gjenværende 51 for $325 millioner i 2004 fra Art Modell. Den 9. april 2004 godkjente NFL Bisciotti sitt kjøp av hovedandelen av klubben.

 2000: Super Bowl XXXV-mestere 

Banks delte spilletid med Trent Dilfer i -sesongen. Begge spillerne hadde gode resultater (og nykommer Jamal Lewis' 1 364 rushing yards hjalp) men det var forsvaret som endte opp med å bli best kjent og reddet en offensive line som ofte hadde problemer i løpet av sesongen. Ray Lewis ble utpekt som Defensive Player of the Year. To av hans lagkamerater, Sam Adams og Rod Woodson ble utvalgt til Pro Bowl. Baltimore startet sesongen sterkt og gikk 5–1, men fikk problemer i midten av sesongen og på et punkt gikk de femten kamper uten å score en touchdown. Laget vant derimot sine siste syv kamper og avsluttet sesongen 12–4, og nådde sluttspillet for første gang.

I løpet av 2000-sesongen satte Ravens’ forsvar to merkbare NFL-rekorder. De slapp kun inn 165 poeng totalt, og slo Chicago Bears sin rekord fra 1986 på 187 poeng for 16-kampers sesong, som var den gamle rekorden.

Siden divisjonsrivalen Tennessee Titans avsluttet sesongen 13–3, måtte Ravens spille i wilddcardrunden. De dominerte Denver Broncos 21–3 i sin første kamp. I divisjonssluttspillet spilte de borte mot Tennessee. Lagene gikk uavgjort 10–10 inn i fjerde kvarter, da et field goal-forsøk fra Al Del Greco ble blokkert og returnert for en touchdown av Anthony Mitchell, og en interception av Ray Lewis ledet til en touchdown som ga Baltimore seieren 24–10. Ravens gikk videre til AFC Championship mot Oakland Raiders. Shannon Sharpes 96-yard touchdown tidlig i andre kvarter fulgt av at Raiders sin quarterback Rich Gannon førte eventuelt til enkel seier 16–3 for Ravens.
Baltimore reiste så til Tampa for Super Bowl XXXV mot New York Giants, hvor Ravens sitt forsvar skaffet dem seieren. De fikk fire sacks og fem turnovers, hvor en var en interception fra Kerry Collins som førte til en touchdown av Duane Starks. Giants sitt eneste poeng kom fra en kickoff return fra Ron Dixon for en touchdown; Ravens svarte umiddelbart med en return av Jermaine Lewis. Ravens ble Super Bowl-mestere med en 34–7 seier, og ble da det tredje wildcardlaget i ligaens historie som vant Super Bowl.

2001–2007
I  forsøkte Ravens å forsvare tittelen sin med Elvis Grbac som sin nye startende quarterback, men Jamal Lewis pådro seg en skade i første dagen av treningsleiren som plasserte han på reservelistene for sesongen, og en svak offensive line hindret lagets sjanser. Etter å ha startet 3–3 slo laget Minnesota Vikings i den siste uken for å få en plass i wildcardrunden etter å ha gått 10–6. I første runde vant Ravens 20–3 over Miami Dolphins hvor laget fikk tre turnovers og 347 yards mot Miami sine 151. I divisjonssluttspillet tapte Ravens 27–10 mot Pittsburgh Steelers etter at Grbac kastet tre interceptions.

Baltimore fikk problemer med lønnstaket i forkant av 2002-sesongen og ble nødt til å kvitte seg med noen av de viktigere spillerne. I NFLs draft i 2002 valgte laget Ed Reed som #24 totalt, som etter hvert ble en av de beste safetyene i NFLs historie og nådde ni Pro Bowls før han forlot Ravens til fordel for Houston Texans i 2013.
I  draftet Ravens sin nye quarterback Kyle Boller, men han ble skadet halvveis inn i sesongen og erstattet av Anthony Wright. Jamal Lewis rushet 2 066 yards i sesongen (inkludert en rekord på 295 yards i én kamp mot Cleveland Browns den 14. september). Etter å ha gått 10–6 vant Baltimore sin første divisjonstittel i AFC North.

Ray Lewis ble utpekt som Defensive Player of the Year for andre gang i sin karriere.

I april 2003 solgte Art Modell 49% av laget til Steve Bisciotti, en lokal forretningsmann. Etter sesongen solgte Modell resten av laget til Bisciotti, etter over 40 år som en eier av en NFL-lag.
For første gang i lagets historie begynte Ravens i  en sesong med fire seiere på rad under quarterback Steve McNair. Etter svake resultater fra lagets offensive line i midten av sesongen fikk Offensive Coordinator Jim Fassell sparken i syvende uke. Billick styrte angrepet ut sesongen og ledet laget til en seiersrekke på fem kamper før de tapte mot Cincinnati Bengals i uke 13. Ravens avsluttet sesongen 13–3, lagets beste resultat så langt, og vant divisjonstittelen i AFC North. De møtte så Indianapolis Colts i sluttspillet, i et historisk møte mellom det nåværende og tidligere Baltimore-laget, hvor Ravens tapte 15–6. Colts vant Super Bowl i 2006.
Etter en relativt sterk 2006-sesong avsluttet Ravens med et skuffende resultat i , 5–11. Etter et 22–16 tap mot Miami Dolphins, som da ikke hadde vunnet en eneste kamp i sesongen, den 16. desember, som førte til at Billick fikk sparken på nyttårsdagen, en dag etter seriespillet var over. Han ble erstattet av John Harbaugh, Special Teams Coach for Philadelphia Eagles.

John Harbaugh/Joe Flacco-æraen (2008–2018)
2008: Harbaugh og Flacco signeres
Med John Harbaugh i sin første sesong som hovedtrener og Joe Flacco som quarterback overgikk Ravens forventninger og nådde sluttspillet som et Wild Card i . Baltimore slo Miami 27–9 i Dolphin Stadium den 4. januar 2009 i wildcardrunden. Seks dager senere vant Ravens mot Titans 13–10, men tapte i neste runde 23–14 mot Steelers den 18. januar 2009.

2009–2011
Året etter, i  kom Ravens igjen til sluttspillet som et wildcard, hvor de møtte og slo Patriots i første runde, men nådde ikke AFC Championship etter et nederlag 20–3 mot Indianapolis Colts i divisjonssluttspillet uken etter.

Baltimore nådde sluttspillet som et wildcard for tredje gang i , hvor de knuste Kansas City Chiefs 30–7 i første runde, men som i fjoråret tapte de i neste runde mot Pittsburgh Steelers 24–31.
I første uke av -sesongen tok Ravens imot erkerivalene Pittsburgh Steelers og endte opp med å knuse dem 35–7, Ravens’ første seier mot Steelers med Ben Roethlisburger.

Ravens nådde sluttspillet som andre seed i AFC etter et sesongresultat på 12–4, og vant divisjonstittelen over Pittsburgh etter en tie breaker. Etter å ha slått Houston Texans i divisjonssluttspillet tapte Ravens mot New England Patriots 23–20 i AFC Championship Game.

 Super Bowl XLVII-mestere (2012) 

Terrell Suggs skadet seg i en basketballkamp i før -sesongen og kunne ikke stille til kamp før flere uker inn i sesongen. Til tross for det klarte Ravens å vinne divisjonen sin med et sesongresultat på 10–6, men fikk fjerde seed for sluttspillet og måtte spille i wildcardrunden. Ravens møtte Indianapolis Colts på hjemmebane (Ray Lewis sin siste hjemmekamp) og vant 24–9, før de spilte mot Denver Broncos på bortebane i en kamp som endte 38–35 i Baltimores favør etter to ekstraomganger. Ravens vant sin andre conferencetittel da de møtte New England Patriots og vant 28–13.

Super Bowl XLVII ble spilt 3. februar 2013 mot San Francisco 49ers. Etter at Ravens bygget opp en ledelse på 22 poeng (28–6) innen tredje kvarter førte et strømbrudd på stadionet til at kampen ble satt på pause i 34 minutter (som ga kampen kallenavnet "Blackout Bowl"). Etter at kampen startet igjen utlignet San Francisco til 28–23 før fjerde kvarter. Mot slutten av fjerde kvarter satt Ravens på 5-poengs ledelse hvor 49ers hadde ballen like før kampens 2-minute-warning, men endte opp med en turnover etter downs. Ravens avsluttet kampen med å ta en safety for å beholde ledelsen og vinne Super Bowl. Baltimores quarterback Joe Flacco som fullførte 22 av 33 pasninger for 287 yards og 3 touchdowns ble utnevnt til kampens MVP.

2013–2018
 var lagets første sesong uten Ray Lewis. Ravens klarte ikke leve opp til forventningene etter fjorårets Super Bowl-seier, og kvalifiserte seg ikke til sluttspillet for første gang siden 2007.

Den 27. januar 2014 ansatte Ravens tidligere hovedtrener for Houston Texans Gary Kubiak som ny Offensive Coordinator etter at Jim Caldwell tok stillingen som hovedtrener med Detroit Lions. Den 15. februar 2014 ble running back Ray Rice og hans forlovede, Janay Palmer, arrestert etter et slagsmål i Revel Atlantic City i Atlantic City, New Jersey. Etter at TMZ publiserte en video som viste Rice som dro Palmer ut av en heis og slo henne bevistløs ble han suspendert fra de to første kampene av -sesongen den 25. juli 2014, som førte til mye kritikk mot NFL.

Baltimore Ravens tapte sin første kamp den 7. september mot Cincinnati Bengals 23–16. Dagen etter, den 8. september, publiserte TMZ enda en video som klart viste at Rice slo Palmer. Baltimore Ravens avsluttet Rice sin kontrakt, som også senere ble suspendert på ubestemt tid av NFL. Til tross for å ha startet sesongen med et tap hadde laget fremdeles en sjanse til å nå sluttspillet som et wildcard før sesongens siste kamp, hjemme mot Cleveland Browns, hvor Ravens kom tilbake fra 10–3 ved starten til å vinne kampen 20–10. I sluttspillet vant Ravens 30–17 mot divisjonsrivalene Pittsburgh Steelers i wildcardrunden, men tapte mot New England Patriots 35–31 i divisjonsrunden.

-sesongen markerte lagets 20. år i NFL, som Ravens feiret med en ekstra logo på uniformene gjennom sesongen. Der var høye forventninger til Ravens etter fjorårets sesong, især deres siste kamp mot Patriots i sluttspillet, men laget mistet flere viktige spillere som Joe Flacco, Justin Forsett, Terrell Suggs, Steve Smith Sr. og Eugene Monroe til skader. Sesongen endte opp med å være den først negative sesongen i John Harbaugh-Flacco-perioden. Den neste sesongen så en liten bedring, fra 5–11 til 8–8, men for andre året på rad klarte ikke Ravens å kvalifisere seg til sluttspillet, som var første gang laget hadde gått glipp av to sluttspill på rad siden 2004–2005. Sesongen etter endte 9–7, og ble det tredje året på rad hvor Ravens ikke nådde sluttspillet, som ikke hadde skjedd siden de tre første årene i lagets historie (1996–1998).

Lamar Jackson-æraen (2018–nå)
Ravens draftet quarterback Lamar Jackson som #32 totalt under NFLs draft i 2018. Ravens lå midt på tabellen da Jackson tok over som startende QB etter at Flacco ble satt på reservelistene med en hofteskade. Laget vant seks av de neste syv kampene, og fullførte sesongen 10–6 og tok divisjonstittelen i AFC North for første gang siden , og nådde sluttspillet for første gang siden . Ravens tapte derimot i wildcardrunden av sluttspillet mot Chargers med Jackson som startende quarterback, som da ble den yngste quarterbacken i historien til å spille i en sluttspillkamp.

Etter sesongen var over sluttet Ozzie Newsome som lagets General Manager, og ble erstattet av assistenten Eric DeCosta.

Den 13. februar 2019 ble Ravens enige med Denver Broncos om å bytte Joe Flacco til dem for et pick i fjerde runde av NFLs draft i 2019. Byttehandelen ble offisiell da det nye ligaåret startet den 13. mars. Ravens hadde sin beste sesong noensinne, med et seriespillresultat på 14–2. Den 8. desember 2019 ble Lamar Jackson den andre quarterbacken i NFLs historie til å nå 1 000 yards på løp i en sesong, under en bortekamp mot Buffalo Bills. Fire dager senere, torsdag 12. desember, slo Jackson Michael Vicks sesongrekord for flest yards på løp av en quarterback i en sesong på 1 037, i første kvarter av en hjemmekamp mot New York Jets. Den 17. desember ble det annonsert at 12 spillere for Ravens hadde blitt utvalgt til Pro Bowl 2020, som tangerte NFL-rekorden. Laget sikret hjemmebanefordel i sluttspillet for første gang i lagets historie med en seier over Cleveland Browns 22. desember.

Ravens avsluttet sesongen med 3 296 yards på løp, mer enn noe annet NFL-lag i én sesong og ble det første laget i NFLs historie til å ha i snitt 200 yards på pasning og på løp i hver kamp i en sesong. Til tross for å ha blitt rangert som første seed i sluttspillet for første gang i lagets historie ble Ravens eliminert av sjette seed Tennessee Titans i divisjonsrunden. Lamar Jackson ble den andre spilleren i NFLs historie, etter Tom Brady i 2010, til å bli enstemmig valgt til AP NFL MVP.

I 2020 gikk Ravens 6–5 i sine 11 første kamper, men vant så fem strake for et sesongresultat på 11–5, andreplass i AFC North og en tur til sluttspillet som et wildcardlag med femte seed. De ledet også NFL i yards på løp for andre år på rad med 3 071 yards. I wildcardrunden slo de fjerde seed Tennessee Titans 20–13, før de tapte mot andre seed Buffalo Bills i divisjonsrunden, 17–3.

I 2021 satte Ravens rekorden for flest seiere i sesongsoppkjøringskamper på rad med 20. I uke 3 satte Justin Tucker en ligarekord for lengste field goal da han scoret fra 66 yards, en scoring som også sikret Ravens seieren. Uken etter tangerte de rekorden for flest kamper på rad med 100 yards eller mer på løp med 43 etter en seier over Denver Broncos. Laget hadde et sesongresultat på 8–3 innen uke 12, men tapte deretter seks strake og avsluttet sesongen 8–9, uten å nå sluttspillet og på sisteplass i AFC North. Jackson pådro seg en ankelskade i nederlaget mot Cleveland Browns i uke 14 og spilte ikke ut sesongen.

Ravens tok divisjonstittelen i AFC North i 2023 med et sesongresultat på 13–4, og sikret første seed i AFC i sluttspillet. De slo Houston Teanxs 34–10 i divisjonsrunden, men tapte 17–10 mot Kansas City Chiefs i AFC Championship.

Ravens signerte running backen Derrick Henry før 2024-sesongen, og ble i uke 6 det første laget i NFL til å ha seks kamper på rad med minst 150 yards og en touchdown både fra pasninger og på løp.

Rivaler
Divisjon
Pittsburgh Steelers
Baltimores største rivaler er uten tvil Pittsburgh Steelers. De to lagene er basert en fem timers kjøretur fra hverandre, og er begge kjent for sin fysiske spillestil. De møtes to ganger i året i AFC North, og har møttes fire ganger i sluttspillet. Pittsburgh leder serien sammenlagt 30–24, og leder sluttspillkamper 3–1. Kamper mellom de to lagene er ofte veldig nære, og de fleste gangene de har møttes de siste fem årene har kampene endt med 4 eller færre poeng i forskjell.

Feiden blir sett på som en av de viktigste og mest intense i NFL i dag.

Cincinnati Bengals
Bengals’ rivalisering med Baltimore Ravens begynte da det originale Browns flyttet til Baltimore og ble til Baltimore Ravens. Da Ravens’ defensive coordinator Marvin Lewis tok over som hovedtrener for Bengals ble rivaliseringen intensivert. Per slutten av 2023-sesongen leder Ravens 30–27 sammenlagt. Bengals vant i den eneste sluttspillkampen mellom lagene, i wildcardrunden i 2022.

Cleveland Browns
Rivaliseringen mellom Browns og Ravens i AFC North begynte da Cleveland Browns begynte å spille igjen i 1999 etter en pause på tre år fordi det originale Browns flyttet til Baltimore og ble til Baltimore Ravens. Rivaliseringen var rettet mer mot tidligere eier av Browns Art Modell, som stod bak flyttingen, enn mellom lagene. Rivaliseringen har stort sett vært ensidig, og Ravens ledet 36–14 sammenlagt etter 2023-sesongen. Lagene har aldri møttes i sluttspillet.

Conference
New England Patriots
Ravens møtte New England Patriots for første gang i , men feiden startet først i 2007 etter et bittert nederlag (27–24) i en sesong hvor Patriots vant alle kampene utenom Super Bowl. Rivaliseringen eskalerte i 2009 da Patriots slo Ravens 27–21 i en kamp som involverte en konfrontasjon mellom Patriots quarterback Tom Brady og Ravens linebacker Terrell Suggs. De to fortsatte å kritisere hverandre i media etter kampen. De to møttes igjen i Wild Card-kampen i 2009 og vant da 33–14; Ravens hadde over 250 rushing yards i kampen.

Per 2023-sesongen leder Patriots 11–5 sammenlagt. Lagene ligger likt i sluttspillet, 2–2. Ravens vant wildcard-runden i 2009 33–14 og AFC Championship i 2012 28–13. Patriots vant AFC Championship Game i 2011 23–20 og divisjonsrunden i 2014 35–31.

Tennessee Titans
Rivaliseringen mellom Ravens og Tennessee Titans begynte tidlig på 2000-tallet da de to lagene spilte i AFC Central, men vokste først frem mot slutten av 2010-tallet. Titans’ første nederlag i det nye Adelphia Coliseum var mot Ravens i 2000, og senere samme sesong var det Ravens som eliminerte Tennessee i sluttspillet. Både tilhengere og eksperter har påpekt at rivaliseringen mellom Ravens og Titans har vokst. Selv om det ikke er noe ondt blod mellom Baltimore og Nashville har kamper mellom lagene vært mer intense og inkludert krangling mellom spillere og trenere.

 Beltway Bowl: Washington Commanders 
Selv om lagene kun møtes hvert fjerde år har Ravens en geografisk rival i Washington Commanders, da lagenes stadium ligger rundt 65 km fra hverandre. Commanders blokkerte over lengre tid NFL i å plassere et lag i Baltimore etter at Baltimore Colts flyttet til Indianapolis i 1984. Tidligere eiere Jack Kent Cooke hadde flere ganger blitt anklaget for å hindre byen i få et nytt lag frem til Cleveland Browns flyttet til Baltimore i 1996, som førte til at Cooke plasserte Redskins’ nye stadion i Landover i Maryland. De to lagene møtes i sesongoppkjøringen hvert år. Ravens leder sammenlagt, 4-3.

Kontroversiell logo

Lagens første logo som ble brukt fra 1996 til 98 viste en ravn med utspredte vinger fra et skjold som viste bokstaven B, med ordet Ravens over og kløverbladkors under. Fourth Circuit Court of Appeals bekreftet en jurykjennelse om at logoen krenket opphavsretten til Frederick E. Bouchat, en amatørkunstner og sikkerhetsvakt i Maryland, men mente ikke at han var berettiget til mer enn 3 dollar i erstatning fra NFL.

Bouchat hadde sendt inn sitt design til Maryland Stadium Authority på faks etter han fant ut at Baltimore skulle få et NFL-lag. Han ble ikke kreditert for designet da logoen ble annonsert. Bouchat saksøkte laget og påstod at det var han som hadde designet emblemet; representanter for laget hevdet at logoen hadde blitt designet av dem. En rettskjennelse støttet Bouchat da de mente at Modell hadde tilgang til Bouchets verk. Faksen hadde blitt sendt til John Moag, som var på styret for Maryland Stadium Authority, som hadde kontor i samme bygg som Modell. Bouchat endte opp med å ikke få økonomisk kompensasjon for skadene.Bouchat v. Balt. Ravens Football Club, 346 F.3d 514, 519 (4th Cir. 2003), cert. denied 541 U.S. 1042 (2004) ("The damages trial was conducted over a period of six days, from July 17 to 24, 2002. On July 23, 2002, at the close of the evidence, the jury was asked to decide whether the Defendants had proven, by a preponderance of the evidence, that the Non-Excluded Merchandise Revenues were attributable entirely to factors other than the Defendants' infringement of Bouchat's copyright. If the jury found that they were not, then it was charged to decide the percentage of the Non-Excluded Merchandise Revenues attributable to factors other than the infringement. After a full day of deliberations, the jury answered the first question in the affirmative, thereby denying Bouchat any monetary recovery.")

The Baltimore Sun avholdt en avstemning med tre nye designer for logoen, hvor resultatet var et ravnehode i profil. Art Modell annonserte at han ville bruke logoen, men hadde lyst til at bokstaven B skulle inkluderes i designet. Den nye logoen, som ble introdusert i 1999, var av nettopp det, et ravnehode i profil med bokstaven B på seg. Den sekundære logoen er et skjold til ære for Baltimores historiske heraldikk, og inkluderer Calvert og Crossland-emblemer (som også brukes i flaggene for Maryland og Baltimore) samt bokstavene B og R.

Uniformer
Designet for Ravens sine uniformer har stort sett vært uendret siden lagets første sesong i 1996. Art Modell innrømte til ESPNs Roy Firestone at lagets farger, som ble introdusert tidlig i 1996, var inspirert av Northwestern Wildcats sin drømmesesong i 1995. Hjelmene er sorte med lilla striper som strekker seg opp fra ansiktsmasken til kronen. Spillerne har vanligvis på seg lilla skjorter i hjemmekamper og hvite i bortekamper. I 1996 hadde laget sorte bukser med en stor hvit stripe i alle kampene.

I 1997 gikk Ravens for en mer tradisjonell NFL-uniform, hvite bukser med sorte og lilla striper og skjorter med en annerledes skrifttype for nummerene. De hvite buksene ble brukt sammen med både borte- og hjemmeskjortene. Borteuniforment (hvite bukser og hvite skjorter) ble brukt under Super Bowl XXXV, ved slutten av -sesongen.

I -sesongen begynte Ravens tradisjonen med å ha hvite skjorter på for den første hjemmekampen, og til tider andre kamper i sesongen som hadde avspark klokken 13:00. Siden John Harbaugh ble hovedtrener i 2008 har laget også brukt de hvite skjortene når de har spilt hjemme i sesongoppkjøringen.

I november 2004 introduserte laget et alternativt uniformdesign med sorte skjorter og sorte bukser, samt sorte sokker. Den helt sorte uniformen ble først brukt i en hjemmekamp mot Cleveland Browns i en kamp som fikk kallenavnet "Pitch Black Night", og resulterte i en seier for Ravens. Uniformen har siden blitt brukt i viktige kamper og tidvis i kamper som blir sendt nasjonalt i beste sendetid.

Ravens begynte å bruke sorte bukser med de hvite skjortene igjen i 2008. Den 7. desember 2008 under en Sunday Night Football-kamp mot Washington Redskins introduserte Ravens en ny kombinasjon, sorte skjorter med hvite bukser, visstnok fordi John Harbaugh ikke likte hvordan den helt sorte uniformen så ut. Ravens brukte igjen den helt sorte uniformen i en kamp mot New Orleans Saints den 19. desember 2010.

Siden 2010 har Ravens brukt de sorte skjortene minst to ganger hver sesong. Fra 2011 til 2013 og igjen i 2015 brukte de den helt sorte uniformen en gang og den sorte og hvite en gang. I 2014 og 2016 brukte de helt sorte uniformer begge gangende de brukte alternative uniformer. I 2017 brukte de helt sorte uniformer to ganger, og sort på hvit en gang (til tross for at ligaen egentlig har bestemt at lag kan bruke alternative uniformer maks to ganger per sesong).

Den 5. desember 2010 gikk Ravens tilbake til sorte bukser med lilla skjorter i en kamp mot Pittsburgh Steelers under NBCs Sunday Night Football. Ravens tapte kampen 13-10. De brukte den samme uniformen igjen i en kamp mot Cleveland Browns den 24. desember 2011 hvor de vant 20-14. Denne kombinasjonen ble brukt en tredje gang mot Houston Texans den 15. januar 2012 i sluttspillet, hvor de vant 20-13, og igjen 6. januar 2013 i Wild Card-kampen i sluttspillet i det som skulle bli Ray Lewis sin siste hjemmekamp, hvor de slo Indianapolis Colts 24-9.

Fra laget ble stiftet og frem til 2006 brukte Ravens hvite sko til alle uniformene; de gikk over til sorte sko i 2007.

Den 20. desember 2015 tok laget i bruk gullfargede bukser for første gang, sammen med vanlige lilla skjorter i en kamp mot Kansas City Chiefs. Selv om gull er en av lagets offisielle farger fikk lagene overveldende negativ respons på sosiale medier fra både tilhengere av laget og andre lag, med noen sammenligninger til rivalene Pittsburgh Steelers sine bukser, og sennep.

I -sesongen ble NFL Color Rush annonsert hvor lag skulle bruke stort sett ensfargede uniformer i noen kamper i beste sendetid. Det var meningen at dette skulle skje i tre kamper den sesongen; alle kampene skulle være på Thursday Night Football og begge de involverte lagene skulle bruke dem. Den følgende sesongen offentliggjorde ligaen uniformer for alle de 32 lagene og annonserte at de skulle brukes i alle Thursday Night-kampene det året, samt i julekampene. Ravens hadde en Thursday Night-kamp i 2016; de brukte sin helt lilla Color Rush-uniform og vant 28–7 over divisjonsrivalene Cleveland Browns. De hadde enda en Thursday Night-kamp den følgende sesongen hvor de brukte den samme uniformen i en kamp mot Miami Dolphins hvor de vant 40-0. I julekampen i 2016 mot Pittsburgh Steelers brukte Ravens sine vanlige helt hvite uniformer, mens rivalene brukte Color Rush-uniformen.

Den 13. september 2018 debuterte Ravens en ny uniform i en bortekamp mot Cincinnati Bengals, med hvite skjorter og lilla bukser. De lilla buksene er lignende de som ble brukt for Color Rush, men har sidestriper i sort og hvitt; Color Rush-uniformene hadde sidestriper i gull og hvitt. Den 21. oktober mot New Orleans Saints brukte Ravens de nye lilla buksene med den vanlige lilla uniformen.

I sesongfinalen mot Cleveland Browns den 30. desember brukte Ravens den sorte uniformen med lilla bukser. Denne kombinasjonen ble igjen tatt i bruk den 11. oktober 2021 mot Indianapolis Colts under Monday Night Football, hvor Ravens vant 31–25 på overtid.

Musikkorps

Lagets musikkorps heter Baltimore's Marching Ravens. De begynte som Colts sitt musikkorps og har eksistert kontinuerlig siden 7. september 1947. De var med i kampanjen for å få et fotballag tilbake til Baltimore etter at Colts flyttet. Siden de ble værende i Baltimore etter at Colts flyttet har de fått kallenavnet "the band that would not die" og var emnet i en episode av ESPNs 30 for 30. Washington Commanders er det eneste andre laget i NFL som har et eget musikkorps.

Kjente spillere

Nåværende spillerstall

Pro Football Hall of Fame
Merk: Listen under viser spillere som offisielt har spilt for Ravens. For andre Hall of Famere, spillere hvis nummer har blitt pensjonert, og spillere som spilte for Baltimore Colts, se Indianapolis Colts. Nummer i fet skrift viser spillere som ble innlemmet som Ravens-medlemmer. For Cleveland Browns-spillere, inkludert de som er i Hall of Fame og de hvis nummer ble pensjonert, se Cleveland Browns.

Baltimore Ravens Hall of FamersSpillere Nr. Navn PosisjonPeriode Innlemmet Merknader 26  Rod Woodson  S  1998–2001  2009  Super Bowl XXXV-mester 82  Shannon Sharpe  TE  2000–2001  2011  Super Bowl XXXV-mester 37  Deion Sanders  CB  2004–2005  2011  75  Jonathan Ogden  OT  1996–2007  2013  Super Bowl XXXV-mester 52  Ray Lewis  LB  1996–2012  2018  Super Bowl XXXV- og XLVII-mesterSuper Bowl XXXV MVP 20  Ed Reed  S  2002–2012  2019  Super Bowl XLVII-mester 14  Devin Hester  WR/RS  2016  2024 

Pensjonerte numre
Ravens har ingen offisielle pensjonerte numre. Nummeret 19 blir derimot ikke utstedet ut av respekt for Baltimore Colts’ quarterback Johnny Unitas, utenom for Scott Mitchell i hans ene sesong med laget 1999.

I tillegg har nummerene 75, 52, 20, 55 og 73 ikke blitt utdelt etter at henholdsvis Jonathan Ogden, Ray Lewis, Ed Reed, Terrell Suggs og Marshal Yanda pensjonerte seg fra amerikansk fotball.

Ring of Honor


Ravens har en "Ring of Honor" som omkranser banen på M&T Bank Stadium. 20 personer er innlemmet, inkludert 8 tidligere medlemmer av Baltimore Colts.

Tabellnøkkel
Pro Football Hall of Fame-finalistInnlemmet i Pro Football Hall of Fame Fete numre indikerer trøynumre som ikke er i bruk

Medlemmer i Baltimore Ravens Ring of Honor #  Navn  Posisjon(er)  Sesonger i Baltimore  Innlemmet  Prestasjoner i Baltimore 21  Earnest Byner RB, trener 1996–2003 (8)  26. november 2000   "Tie between two cities" 19 Johnny Unitas QB 1956–1972 (17)  20. oktober 2002  Valgt til Pro Bowl 10 ganger, All-Pro 7 ganger, NFL MVP 4 ganger 24 Lenny Moore HB 1956–1967 (12)  Valgt til Pro Bowl 7 ganger, All-Pro 7 ganger 70 Art Donovan DT 1953–1961 (9)  Valgt til Pro Bowl 6 ganger, All-Pro 4 ganger 77 Jim Parker OT 1957–1967 (11)  Vagt til Pro Bowl 8 ganger, All-Pro 10 ganger 82 Raymond Berry WR 1955–1967 (13)  Valgt til Pro Bowl 6 ganger, All-Pro  5 ganger 83 Ted Hendricks LB 1969–1973 (5)  Valgt til Pro Bowl 3 ganger, All-Pro 3 ganger 88 John Mackey TE 1963–1971 (9)  Valgt til Pro Bowl 5 ganger, All-Pro 3 ganger 89 Gino Marchetti DE 1953–1966 (14)  Valgt til Pro Bowl 11 ganger, All-Pro 10 ganger — Art Modell Eier 1996–2003 (8)  3. januar 2004  Skaffet et NFL-lag i Baltimore 99  Michael McCrary DE 1997–2002 (6)  4. oktober 2004  Valgt til Pro Bowl 2 ganger, All-Pro 1 gang 58  Peter Boulware LB 1997–2005 (9)  5. november 2006  Valgt til Pro Bowl 4 ganger, All-Pro 1 gang, Defensive Rookie of the Year 75 Jonathan Ogden OT 1996–2007 (12)  26. oktober 2008  Valgt til Pro Bowl 11 ganger, All-Pro 9 ganger 3  Matt Stover K 1996–2008 (13)  20. november2011  Valgt til Pro Bowl 1 gang, All-Pro 1 gang 31  Jamal Lewis RB 2000–2006 (7)  27. september 2012  Valgt til Pro Bowl 1 gang, All-Pro 1 gang, Offensive Player of the Year, 2,000-yard club 52 Ray Lewis LB 1996–2012 (17)  22. september 2013  Valgt til Pro Bowl 13 ganger, All-Pro 10 ganger, 2× Defensive Player of Year, Super Bowl XXXV MVP 86  Todd Heap TE 2001–2010 (10)  28. september 2014  Valgt til Pro Bowl 2 ganger, All-Pro 1 gang 20 Ed Reed FS 2002–2012 (11)  22. november 2015  Valgt til Pro Bowl 9 ganger, All-Pro 8 ganger, Defensive Player of Year —  Brian Billick  Hovedtrener  1999–2007 (9)  29. september 2019  Super Bowl-vinner (XXXV), 2x AFC North-vinner, 4xSluttspill 92  Haloti Ngata DT  2006–2014 (9)  11. oktober 2021  Valgt til Pro Bowl 5 ganger, All-Pro 5 ganger 73  Marshal Yanda OG  2007–2019 (13)  4. desember 2022  Utvalgt til Pro Bowl 8 ganger, All-Pro 7 ganger 55  Terrell Suggs LB  2003–2018 (16)  22. oktober 2023  Utvalgt til Pro Bowl 8 ganger, All-Pro 2 ganger, Defensive Player of Year, Defensive Rookie of the Year

Draft picks i første runde

Baltimore Ravens hadde sitt første draft i 1996 hvor de valgte offensive lineman fra UCLA Jonathan Ogden som nummer fire i draftet og University of Miami linebacker Ray Lewis som nummer 24. Begge spillerne vant et Super Bowl med laget, ble valgt til Pro Bowl og All-Pro flere ganger og er medlemmer av Pro Football Hall of Fame. Sammen med picket i neste års draft var dette det høyeste picket i første runde Ravens har hatt. I 1996, 2000, 2018 og 2020 hadde Ravens to picks i første runde, men i 2004 hadde de ingen. To av spillerne som laget har valgt i første runde har nådd minst ti Pro Bowls.

Lagrekorder
 Pasningsspill 
Statistikk  Seriespill  Sluttspill  Nykommer Karriere  Sesong  Kamp  Karriere  Sesong  Kamp  Sesong  KampFullførte pasninger 3 499Joe Flacco 436Joe Flacco2016 37Joe Flacco12-12-2016 @NELamar Jackson12-10-2021 IND 253Joe Flacco 73Joe Flacco2012 31Lamar Jackson01-11-2021 TEN 257Joe Flacco2008 28Joe Flacco12-10-2008 @IND Pasningsforsøk 5 670Joe Flacco 672Joe Flacco2016 63Elvis Grbac23-09-2001 @CIN 447Joe Flacco 126Joe Flacco2012 59Lamar Jackson11-01-2020 TEN 428Joe Flacco2008 43Kyle Boller07-09-2003 @PIT Pasningsyards 38 245Joe Flacco 4 317Joe Flacco2016 442Lamar Jackson12-10-2021 IND 3 223Joe Flacco 1 140Joe Flacco2012 365Lamar Jackson11-01-2020 TEN 2 971Joe Flacco2008 302Kyle Boller19-10-2003 @CIN Touchdownpasninger 212Joe Flacco 36Lamar Jackson2019 5Tony Banks10-09-2000 JAXJoe Flacco12-10-2014 @TBLamar Jackson08-09-2019 @MIA25-11-2019 @LAR12-12-2019 NYJ31-12-2023 MIA 25Joe Flacco 11Joe Flacco2012 4Joe Flacco10-01-2015 @NE 14Joe Flacco2008 2Kyle Boller19-10-2003 @CINJoe Flacco02-11-2008 @CLE09-11-2008 @HOU23-11-2008 PHI30-11-2008 @CIN Lamar Jackson9-12-2018 @KCIntercepted 136Joe Flacco 22Joe Flacco2013 5Joe Flacco29-09-2013 @BUF 10Joe Flacco 3Elvis Grbac2001Joe Flacco2008, 2009 3Elvis Grbac20-01-2002 @PITJoe Flacco18-01-2009 @PIT 12Joe Flacco2008 3Kyle Boller28-09-2003 KCJoe Flacco12-10-2008 @IND18-01-2009 @PIT Passer Rating 104,7Lamar Jackson 98,0Lamar Jackson2019  158,3Lamar Jackson08-09-2019 @MIA10-11-2019 @CIN 31-12-2023 MIA 88,6Joe Flacco 117,2Joe Flacco2012 125,6Joe Flacco06-01-2013 IND 80,3Joe Flacco2008 120,2Joe Flacco19-10-2008 @MIA Sacked 333Joe Flacco 48Joe Flacco2013 7Eric Zeier21-12-1997 @CINTony Banks21-11-1999 @CINJeff Blake17-11-2002 @MIA 28Joe Flacco 10Trent Dilfer2000 5Joe Flacco15-01-2011 @PIT15-01-2012 HOU 32Joe Flacco2008 5Joe Flacco29-09-2008 @PIT20-12-2008 @DAL Yds/Pasningsforsøk 7,5Lamar Jackson 8,26#Eric Zeier1997 12,92*Jeff Blake29-12-2002 @PIT 8,08#Trent Dilfer 9,05*Joe Flacco2012 12,26*Joe Flacco06-01-2013 IND 6,94#Joe Flacco2008 12,91*Joe Flacco28-12-2008 JAX Pasningsyards/kamp 246,5+Vinny Testaverde 279,1#Joe Flacco2015 - 214,9#Joe Flacco 285*Joe Flacco2012 - 185,7#Joe Flacco2008 - 
+ = min. 500 forsøk, # = min. 100 forsøk, ∗ = min. 15 forsøk,

 Løp 
Statistikk  Seriespill  Sluttspill  NykommerKarriere  Sesong  Kamp  Karriere  Sesong  Kamp  Sesong  KampForsøk på løp 1 822Jamal Lewis 387Jamal Lewis2003 36Bam Morris26-10-1997 @WSHPriest Holmes22-11-1998 @CIN 201Ray Rice 103Jamal Lewis2000 30Jamal Lewis31-12-2000 DENRay Rice12-01-2013 @DEN03-02-2013 vs. SF 309Jamal Lewis2000 35Jay Graham16-11-1997 PHIYards på løp 7 801Jamal Lewis 2 066Jamal Lewis2003 295Jamal Lewis14-09-2003 CLE 750Ray Rice 338Jamal Lewis2000 159Ray Rice10-01-2010 @NE 1 364Jamal Lewis2000 187Jamal Lewis19-11-2000 DALYards per forsøk 6.0+Lamar Jackson 6,9#Lamar Jackson2019 10,44*Willis McGahee03-01-2010 @OAK 3,73#Ray Rice 6,46*Ray Rice2009 7,23*Ray Rice10-01-2010 @NE 4,93#Bernard Pierce2012 7,33*Ray Rice02-11-2008 @CLETouchdowns på løp 45Jamal Lewis 14Jamal Lewis2003 3Jamal Lewis07-21-2003 CIN19-11-2006 ATLWillis McGahee03-01-2010  @OAKGus Edwards29-10-2023 @ARI 5Ray Rice 4Jamal Lewis2000 2Jamal Lewis31-12-2000 DENWillis McGahee18-01-2009 @PITRay Rice10-01-2010 @NE Lamar Jackson20-01-2024 HOU9J.K. Dobbins2020 2Jamal Lewis26-11-2000 CLE31-12-2000 DENJason Brookins25-11-2001 @JAXYards per kamp 85,7+Jamal Lewis 129,1#Jamal Lewis2003 - 71#Jamal Lewis 113*Ray Rice2009 - 85,3*Jamal Lewis2000 - 
∗ = minimum 15 forsøk, # = min. 100 forsøk, + = min. 500 forsøk

 Mottakelser 
Statistikk  Seriespill  Sluttspill  NykommerKarriere  Sesong  Kamp  Karriere  Sesong  Kamp  Sesong  KampMottakelser 471Derrick Mason 107Mark Andrews2021 13Priest Holmes11-10-1998 TENSteve Smith27-09-2015 CIN 38Anquan Boldin 22Anquan Boldin2012 10Todd Heap09-01-2011 @KC 77Zay Flowers2013 12Javorius Allen06-12-2015 @MIAMottatte yards 5 777Derrick Mason 1 361Mark Andrews2021 258Qadry Ismail12-12-1999 @PIT 616Anquan Boldin 380Anquan Boldin2012 145Anquan Boldin06-01-2013 IND 841Zay Flowers2023 165Torrey Smith20-11-2011 CINYds/Mot 16,86+Torrey Smith 19,12#Jermaine Lewis1998 43*Qadry Ismail12-12-1999 @PIT 20,7#Torrey Smith 38,33*Shannon Sharpe2000 29*Anquan Boldin06-01-2013 IND 18#Demetrius Williams2006 30,4*Torrey Smith25-09-2011 @STLMottatte TDs 43Mark Andrews 14Michael Jackson1996 4Marcus Robinson23-11-2003 SEA 6Anquan Boldin 4Anquan Boldin2012 2Anquan Boldin20-01-2013 @NE 7Torrey Smith2011Marlon Brown2013Marquise Brown2019 3Torrey Smith25-09-2011 @STLMottatte yds/kamp 60,2+Derrick Mason 95,7#Steve Smith2015 - 77*Anquan Boldin 95#Anquan Boldin2012 - 53,6#Zay Flowers2023 - 
∗ = minimum 4 mottakelser, # = min. 20 mottakelser, + = min. 200 mottakelser

 Annet 
Statistikk  Seriespill  Sluttspill  NykommerKarriere  Sesong  Kamp  Karriere  Sesong  Kamp  Sesong  KampTDs totalt 47Jamal Lewis 15Ray Rice2011Mark Ingram II2019 4Marcus Robinson23-11-2003 SEA 6Ray RiceAnquan Boldin 4Jamal Lewis2000Anquan Boldin2012 2(6 times)9J.K. Dobbins20203Torrey Smith25-09-2011 @STLYds fra Scrimmage 9 214Ray Rice 2 271Jamal Lewis2003 295Jamal Lewis14-09-2003 CLE 1 046Ray Rice 394Ray Rice2012 159Ray Rice10-01-2010 @NE 1 660Jamal Lewis2000 170Jamal Lewis26-11-2000 CLEJavorius Allen06-12-2015 @MIAAll Purpose Yds 9 377Ray Rice 2 271Jamal Lewis2003 308Jermaine Lewis07-12-1997 SEA 1 077Ray Rice 619Jacoby Jones2012 290Jacoby Jones03-02-2013 mot SF 1 660Jamal Lewis2000 250B.J. Sams04-10-2004 KC

 Returns 
Statistikk  Seriespill  Sluttspill Karriere  Sesong  Kamp  Karriere  Sesong  KampKick Returns 139Jermaine Lewis 59B.J. Sams2004 8Corey Harris13-12-1998 MINB.J. Sams27-11-2005 @CIN 25Jacoby Jones 14Jacoby Jones2012 6Cory Ross13-01-2007 INDJacoby Jones10-01-2015 @NEKick Ret Yds 3 161B.J. Sams 1 251B.J. Sams2004 243Corey Harris13-12-1998 MIN 627Jacoby Jones 362Jacoby Jones2012 206Jacoby Jones03-02-2013 mot SFYds/KR 30,07Jacoby Jones 32,8Raheem Mostert2015 53Jacoby Jones14-10-2012 DAL 26,64Jermaine Lewis 37,8Jermaine Lewis2000 41,2Jacoby Jones03-02-2013 mot SFKick Ret TDs 4Jacoby Jones 2Jacoby Jones2012 1(9 ganger)  1Jacoby Jones03-02-2013 mot SF Jermaine Lewis18-01-2001 mot NYGPunt Returns 231Jermaine Lewis 57Jermaine Lewis1999 7(5 ganger) 16Jermaine Lewis 11Jermaine Lewis2000 6Jim Leonhard18-01-2009 @PITPunt Ret Yds 2 730Jermaine Lewis 578Jermaine Lewis2000 184Jermaine Lewis07-12-1997 SEA 224Jermaine Lewis 122Jermaine Lewis2000 99Jermaine Lewis20-01-2002 @PIT Yds/PR 15,26Tandon Doss 16,07Lamont Brightful2002 43,25Jermaine Lewis24-12-2000 NYJ 14Jermaine Lewis 20,4Jermaine Lewis2001 33Jermaine Lewis20-01-2002 @PIT Punt Ret TDs 6Jermaine Lewis 2Jermaine Lewis1997, 1998, 2000B.J. Sams2004 2Jermaine Lewis07-12-1997 SEA2000-12-24 NYJ  1Jermaine Lewis20-01-2002 @PIT Total Return Yds 5 883Jermaine Lewis 1 826B.J. Sams2004 275Jermaine Lewis07-12-1997 SEA 757Jacoby Jones 472Jacoby Jones2012 181Jermaine Lewis20-01-2002 @PIT 

 Kicking 
Statistikk  Seriespill  Sluttspill Karriere  Sesong  Kamp  Karriere  Sesong  KampEkstrapoeng 464Justin Tucker 57Justin Tucker2019 8Justin Tucker31-12-2023 MIA 23Justin Tucker 16Justin Tucker2012 5Justin Tucker12-01-2013 @DEN Field Goals 395Justin Tucker 38Justin Tucker2013, 2016 6Justin Tucker16-12-2013 @DET05-10-2023 @TEN 16Matt Stover 6Matt Stover2000 3Matt Stover14-01-2001 @OAKBilly Cundiff09-01-2011 @KCJustin Tucker03-01-2015 @PIT Punts 862Sam Koch 103Kyle Richardson1999 10Kyle Richardson20-09-1998 @JAX24-12-2000 NYJNick Murphy28-11-2004 @NESam Koch05-11-2007 @PIT 80Sam Koch 33Kyle Richardson2000 10Kyle Richardson31-12-2000 DEN28-01-2001 NYG Punt Yards 38 989Sam Koch 4 355Kyle Richardson1999 491Kyle Richardson20-09-1998 @JAX 3 568Sam Koch 1 318Kyle Richardson2000 444Sam Koch15-01-2012 HOU Yards / Punt 45,23Sam Koch 47,35Sam Koch2014 54,67Sam Koch08-12-2013 MIN 44,6Sam Koch 50Sam Koch2014 53,75Sam Koch15-01-2011 @PIT 

 Forsvar 
Statistikk  Seriespill  SluttspillKarriere  Sesong  Kamp  Karriere  Sesong  KampInterceptions 61Ed Reed 9Ed Reed2004, 2008 2(12 ganger) Ed Reed 9Ed Reed 3Duane Starks2000Lardarius Webb2011 2Duane Starks14-01-2001 @OAKEd Reed13-01-2007 IND04-01-2009 @MIALardarius Webb15-01-2012 HOUCorey Graham12-01-2013 @DENInt Ret Yds 1541Ed Reed 358Ed Reed2004 150Ed Reed23-11-2008 PHI 168Ed Reed 93Duane Starks2000 76Ed Reed04-01-2009 @MIA Int Ret TDs 7Ed Reed 2Rod Woodson1998, 1999Chris McAlister2006Ed Reed2008Terrell Suggs2008Marcus Peters2019 1(44 ganger)  1(5 ganger)Sacks (siden 1982) 132,5Terrell Suggs 17Elvis Dumervil2014 4Michael McCrary08-11-1998 OAKPeter Boulware07-01-2002 MIN 12,5Terrell Suggs 6Michael McCrary2000 3Michael McCrary31-12-2000 DENTerrell Suggs15-01-2011 @PIT 

 Eksepsjonelle prestasjoner 
Statistikk Karriere Sesong Sluttspillkamper NykommerAntall 300+ yard passing-kamper 32Joe Flacco 6Joe Flacco2012 2Joe Flacco 1Kyle Boller2003 Antall  100+ yard rushing-kamper 32Jamal Lewis 12Jamal Lewis2003 2Jamal LewisRay Rice 7Jamal Lewis2000 Antall 100+ yard receiving-kamper 9Anquan BoldinMark ClaytonSteve Smith 5Steve Smith2014 3Anquan Boldin 2Torrey Smith2011 Kamper med 1+ TD 39Jamal Lewis 10Jamal Lewis2003Ray Rice2011 5Anquan BoldinRay Rice 5Jamal Lewis2000 Kamper med 2+ TD 11Ray Rice 5Willis McGahee2009 1(6 times) 2Jamal Lewis2000Clarence Moore2004 Kamper med 3+ TD 2Jamal Lewis 1(10 times) 0 1Torrey Smith2011 

 Andre karriererekorder 
Flest taklinger: Ray Lewis, ILB, 1,573 (1996–2012)
Flest fumbles forårsaket: Terrell Suggs, EDGE, 28 (2003–2008)
Lengste field goal: Justin Tucker, 66 yards (2012–nå)
Lengste fumble recovery: Marlon Humphrey, CB, 70 yards (3. november 2019)

Alle rekorder per 18. desember 2019 via Pro-Football Reference.com

Personale
Hovedtrenere

 Ted Marchibroda (1996–1998)
 Brian Billick (1999–2007)
 John Harbaugh (2008–nå)

Nåværende personale

Media
Ravens har en avtale med radiostasjonene WIYY (98 Rock) og WBAL 1090 AM, begge eid av Hearst Television, med Gerry Sandusky (sportsreporter for WBAL-TV siden 1988) som hovedkommentator, og analytikerne Dennis Pitta (Baltimore Ravens TE 2010–2016) og Jarret Johnson (Baltimore Ravens LB 2003–2011).

WBAL-TV sender også sesongoppkjøringskamper og programmer produsert av laget gjennom sesongen. Programmene blir syndikert til WJLA-TV i Washington, WGAL i Harrisburg–Lebanon–York–Lancaster, Pennsylvania-markedene, og ble frem til 2017 sendt i resten av regionen av CSN Mid-Atlantic. I januar 2017 annonserte Ravens at de hadde avsluttet kontrakten med CSN Mid-Atlantic da nettverket hadde kuttet ned på dekningen av andre lag i regionen til fordel for mer fokus på Washington Capitals og Washington Wizards - hvis kamper blir sendt på CSN Mid-Atlantic og hvis eier har en andel i nettverket. Laget annonserte at de skulle finne en ny partner; frem til 2010 var det MASN som holdt rettighetene.

Ravens sine seriespillkamper blir vanligvis sendt på WJZ-TV som en del av CBS’ rettigheter til AFC, men kampene blir av og til sendt på WBAL (Sunday Night Football og på kabel-TV) eller WBFF-TV (Thursday Night Football).

Referanser

Videre litteratur
 (tilgjengelig på nett)

Eksterne lenker

 Baltimore Ravens på National Football Leagues nettsider


Kategori:Lag i National Football League
Kategori:Idrettslag etablert i 1996
Kategori:1996 i Maryland